ΓΡΑΠΤΗ ΕΡΩΤΗΣΗ E-2125/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: «Novel -Food»- Κανονισμός αριθ. 258/97 - Έλεγχοι ασφάλειας

Στην περίπτωση έγκρισης μιας σειράς γενετικά τροποποιημένων φυτών, σύμφωνα με την οδηγία περί φυτικών ποικιλιών, μετά τον ενδελεχή έλεγχο των τροποποιήσεων των προϊόντων μεταβολισμού, ελέγχονται και όλα τα φυτά που παράγονται μέσω διασταύρωσης από αυτή τη γραμμή όσον αφορά ενδεχόμενες τροποποιήσεις του μεταβολισμού τους;

Συμπληρωματική απάντηση του κ. Fischler εν ονόματος της Επιτροπής (1 Δεκεμβρίου 1997)

Στο πλαίσιο των ισχυουσών κοινοτικών διατάξεων περί του κοινού καταλόγου ποικιλιών καλλιεργουμένων φυτικών ειδών και περί εμπορίας σπόρων προς σπορά κηπευτικών (70/457/ΕΟΚ και 70/458/ΕΟΚ αντίστοιχα) ((Οδηγία του Συμβουλίου 70/457 (ΕΟΚ) της 29.09.1970, ΕΕ L 225 της 12.10.1970 7 όπως τροποποιείται τελευταία από Πράξη Προσχώρησης της Αυστρίας, της Φινλανδίας και της Σουηδίας.)), μία φυτική ποικιλία γίνεται επισήμως αποδεκτή για πιστοποίηση και εμπορία, μόνον αν είναι διακριτή, σταθερή και ομοιόμορφη. Μια ποικιλία θεωρείται διακριτή αν, ανεξάρτητα από την προέλευση, τεχνητή ή φυσική, της αρχικής παραλλαγής από την οποία προέρχεται, είναι σαφώς διακρίσιμη, σε ένα ή περισσότερα σημαντικά χαρακτηριστικά, από κάποια άλλη γνωστή ποικιλία της Κοινότητας.

Όπου απαιτείται η εφαρμογή των αποφάσεων της Επιτροπής σχετικά με την κυκλοφορία στην αγορά γενετικώς τροποποιημένου φυτικού υλικού, συμπεριλαμβανομένων των σπόρων, αυτό γίνεται βάσει της εξέτασης του φακέλλου της σχετικής υπόθεσης, ο οποίος υποβάλλεται δυνάμει της οδηγίας 90/220/ΕΟΚ του Συμβουλίου για τη σκόπιμη ελευθέρωση γενετικώς τροποποιημένων οργανισμών στο περιβάλλον ((Οδηγία του Συμβουλίου 90/220 (ΕΟΚ) της 23.04.1990, ΕΕ L 117 της 08.05.1990.)), λαμβάνοντας υπόψη όλες τις πληροφορίες που αποστέλλουν τα κράτη μέλη, και διαπιστώνοντας ότι τα στοιχεία σχετικά με τον περιβαλλοντικό κίνδυνο που περιλαμβάνουν οι φάκελλοι, είναι επαρκή προκειμένου να εξουσιοδοτήσουν την Επιτροπή να αποφανθεί για την κυκλοφορία στην αγορά.

Στα πλαίσια της νομοθεσίας φυτικών ποικιλιών, προς το παρόν δεν έχει ζητηθεί εκτίμηση του περιβαλλοντικού κινδύνου για γενετικώς τροποποιημένες ποικιλίες. Κάτι τέτοιο έχει αναλάβει η οδηγία 90/220/ΕΟΚ. Δυνάμει της νομοθεσίας φυτικών ποικιλιών ο έλεγχος τυχόν μεταβολικών αλλαγών απαιτείται μόνον όπου κάτι τέτοιο έχει σχέση με την εκτίμηση του βαθμού διάκρισης μεταξύ ποικιλιών.

Ωστόσο, η πρόταση που διατύπωσε η Επιτροπή το 1993, για τροποποίση των οδηγιών που αφορούν την εμπορία σπόρων ((ΕΕ C 29 της 31.01.1994 )), σκοπεύει, μεταξύ άλλων, στην ενσωμάτωση της διαδικασίας εκτίμησης του περιβαλλοντικού κινδύνου με την διαδικασία αναγνώρισης της ποικιλίας. Κατόπιν πρόσφατης γνώμης που εξέδωσε το Κοινοβουλίου, η ανωτέρω πρόταση τροποποιείται ως εξής:

α) στην περίπτωση γενετικώς τροποποιημένης ποικιλίας, πραγματοποιείται εκτίμηση του περιβαλλοντικού κινδύνου, όμοια με εκείνη που προβλέπεται στην οδηγία 90/220/ΕΟΚ 7

β) οι διαδιακασίες που εγγυώνται τη συμφωνία της εκτίμησης του περιβαλλοντικού κινδύνου, που προαναφέρεται στο σημείο α), με εκείνες που προβλέπονται στην οδηγία 90/220/ΕΟΚ εισάγονται κατόπιν πρότασης της Επιτροπής σε κανονισμό του Συμβουλίου, δυνάμει των αντίστοιχων διατάξεων της Συνθήκης περί Ιδρύσεως της ΕΚ 7

γ) οι τεχνικές και επιστημονικές λεπτομέρειες περί της εφαρμογής υιοθετούνται σύμφωνα με τη διαδικασία που ακολουθεί η μόνιμη επιτροπή.